钦定古今图书集成/理学汇编/学行典/第260卷 > 荀靖
## 钦定古今图书集成/理学汇编/学行典/第260卷 > 荀靖

按《高士传》：“荀靖，字叔慈，颍川人也。少有隽才，以孝著
名。兄弟八人，号曰八龙。阖门悌睦，隐身修学，动止合
礼。弟爽，字慈明，亦以才显于当时。或问汝南许章曰：
‘爽与靖孰贤’？章曰：‘皆玉也。慈明外朗，叔慈内润。太尉
辟不就。及卒，学士惜之，诔靖者二十六人。颍阴令丘
祯追号靖曰元行先生’。”颍川太守王怀亦谥曰昭定
“先生。”